**Odôvodnenie nerozdelenia predmetu zákazky**

Predmetom zákazky je „Elektrický paralyzátor vystreľovací s príslušenstvom“. Podrobná špecifikácia je uvedená v opise predmetu zákazky, tvoriacom prílohu č.1 týchto súťažných podkladov.

Verejný obstarávateľ rozhodol nerozdeliť predmet zákazky na časti z týchto dôvodov:

1. Technologická kompatibilita a jednotnosť výbavy: Elektrické vystreľovacie paralyzátory a k nim dodávané príslušenstvo musia byť vzájomne plne kompatibilné. Rozdelenie zákazky na samostatné časti (napr. paralyzátor a príslušenstvo osobitne) by mohlo spôsobiť technickú nekompatibilitu, čo by viedlo k zníženiu efektivity použitia a obmedzeniu funkčnosti zariadení.
2. Efektívnosť a hospodárnosť verejného obstarávania: Rozdelením zákazky na menšie časti by mohlo dôjsť k zvýšeniu celkových nákladov v dôsledku samostatného plnenia viacerých zmlúv, rôznych dodacích lehôt a rozdielnych podmienok. Komplexné obstaranie od jedného dodávateľa je z hľadiska nákladov, času aj administratívnej náročnosti efektívnejšie.